cyanic-selkie/wikianc huggingface dataset:
סם מונדי
ביוגרפיה
בתקופת מלחמת עיראק פיקד על גדוד נחתים השלישי של רגימנט הנחתים החמישי בדיוויזיית הנחתים הראשונה תחת פיקודו של ג'יימס מאטיס. על פועלו עוטר בלגיון ההצטיינות עם אות V לאומץ לב. במאמר דעה שפרסם בניו יורק טיימס חודשים ספורים לאחר שסיים את תפקידו, תחת הכותרת "Spare the Rod, Save the Nation" (ותרו על המקל, הצילו את האומה), קרא לנקוט במדיניות מקלה ורכה יותר כלפי הסונים בעיראק, גם במעוזים של השלטון הקודם כמו בעיר תיכרית. בשנים 2006–2008 פיקד על יחידת המשלוח ה-13 של הנחתים והוביל אותה במהלך 2007 בלחימה בעיראק בה הוצבה במחוז אל-אנבר.
שימש מדריך בבסיס הטירונות של חיל הנחתים פריס איילנד בקרוליינה הדרומית ובסיס חיל הנחתים קוונטיקו. שימש חבר בצוות מציאת הפתרון לבעיית מטעני הצד (IED) במחלקת ההגנה ושירת כראש מחלקת אסטרטגיה ותוכנית במטה חיל הנחתים וכקצין מטה בפיקוד מרכז של ארצות הברית.
ביולי 2013 מונה לסגן מפקד כוח המשלוח הראשון של הנחתים ומפקד חטיבת המשלוח הראשון של הנחתים בספטמבר 2014 מונה למפקד חטיבת המשלוח החמישית של הנחתים ולמפקד כוח המשימה 51 של הצי החמישי בבחריין, האחראי על המבצעים האמפיביים בזירת המזרח התיכון. בנוסף שימש סגן מפקד כוחות הנחתים בפיקוד מרכז של ארצות הברית. ביולי 2016 מונה למפקד פיקוד המבצעים המיוחדים של חיל הנחתים. ביולי 2018 הוחלף על ידי דניאל יו ומונה למפקד כוחות חיל הנחתים בפיקוד מרכז של ארצות הברית.
מונדי בוגר קורס קציני שריון מתקדם של צבא ארצות הברית, בוגר המכללה לפיקוד ומטה ובית הספר ללימודים מתקדמים של חיל הנחתים. בוגר המכללה למטה של הכוחות המשולבים ובוגר תוכנית לימודי מדיניות חוץ במכון ברוקינגס. נשוי ואב לשתי בנות.
טרום סוכרת
טרום סוכרת הוא תוצר של התסמונת המטבולית, ומצב זה מאופיין ברמות גבוהות של סוכר בדם - מעט מתחת לרמת הסוכר בדם הנדרשת לאבחון סוכרת. המצב של טרום סוכרת בדרך כלל לא גורם לתסמינים כלשהם, אף על פי כן אנשים עם טרום סוכרת בדרך כלל סובלים מהשמנת יתר (במיוחד באזור הבטן או הקרביים), דיסליפידמיה עם רמה גבוהה של טריגליצרידים ו/או רמות נמוכות של כולסטרול HDL, ויתר לחץ דם. לאנשים עם טרום סוכרת בדרך כלל יש גם סיכון מוגבר למחלות לב וכלי דם. המצב של טרום סוכרת נחשב לשלב מוקדם יותר של סוכרת שכן סיבוכים בריאותיים המיוחסים לאנשים שחולים בסוכרת מסוג 2 מתרחשים לעיתים קרובות עוד לפני האבחנה של סוכרת.
ניתן לאבחן טרום סוכרת על ידי מדידה של המוגלובין מסוכרר בדם, רמת הגלוקוז בצום או בבדיקת העמסת סוכר. אנשים רבים עשויים לקבל איבחון של טרום סוכרת בבדיקות שגרתיות אצל הרופא. גישת הטיפול העיקרית למצב זה כוללת שינויים באורח החיים כגון שילוב של פעילות גופנית ושינויים תזונתיים. ניתן להשתמש בתרופות מסוימות כדי להפחית את הסיכונים הקשורים למצב טרום סוכרת. ישנו שיעור גבוה של אנשים שאובחנו במקור עם טרום סוכרת אשר אובחנו בהמשך עם סוכרת מסוג 2, אף על פי כן לא כל מי שמאובחן כסובל מטרום סוכרת מפתח בהמשך סוכרת מסוג 2. המצב של טרום סוכרת עשוי בהחלט להיות מצב הפיך אם בוחרים לבצע שינויים באורח החיים.
ככל שמאבחנים את המצב של טרום סוכרת מוקדם יותר, כך גדל הסיכוי שניתן יהיה להצליח לרפא לחלוטין מצב זה.
מעצה
בנשק קל, ובעיקר ברובים, מַעֲצֶה הוא החלק בכלי הירי העוטף את ה והקנה ומשמש כשלדה לרובה. המעצה מתחלק לשני חלקים: מתפסים - החלק הקדמי שעוטף את הקנה; והקת - החלק האחורי שמשמש כממשק בין היורה לרובה. באנגלית המתפסים והחלק העוטף את המכלול נקראים Receiver והקת נקראת Stock. בעבר המעצה היה עשוי מעץ ומכאן המונח בעברית. מונח זה נשאר בשימוש גם בימינו, אף שכיום רוב המעצים אינם מיוצרים עוד מעץ אלא ממתכות וחומרים סינתטיים.
למעצה יש מספר תפקידים:
המעצה מופיע בשתי תצורות עיקריות:
צורת המעצה הקלאסית התפתחה עוד מרובי הקשת (crossbow) של ימי הביניים ומשם התגלגלה לרובים הראשונים: הארקבוז ולאחר מכן למוסקט. צורה זו שלטה עד לתחילת מלחמת וייטנאם, אז החלו להופיע רובי סער עם התצורה המודרנית, המתאימה לירי אוטומטי.
אנריקה פורטה
אנריקה פורטה (בספרדית: Enrique Porta; 17 בדצמבר 1944) הוא כדורגלן עבר ספרדי, ששיחק בעמדת החלוץ.
ביוגרפיה
פורטה נולד בעירייה וילאנואבה גאז'גו שליד העיר סרגוסה. הוא החל את הקריירה בקבוצות מקומיות כדי לעבור לקבוצת הנוער של ריאל סרגוסה. בתחילת הדרך הרשמית עם וסקה בעונת 1967/68 כבש 34 שערים בסגונדה דיוויסון ב'. לאחר אותו קמפיין חתם פורטה בגרנדה מהלה ליגה, חתימה שהייתה חשובה עבור וסקה מכיוון שבזכותה יכלה כלכלית לבצע עבודות במגרש הכדורגל הקרוב והחדש צ'רו דה סן חורחה. בסופו של דבר יעלה שם בעתיד אצטדיונה הנוכחי של הקבוצה, האסטדיו אל אלקוראס.
משנת 1997 אצטדיון הכדורגל העירוני של מקום הולדתו, וילאנואבה דה גאז'גו, נקרא על שמו. מתחם זה הוחלף ב-2008 במבנה חדש, אם כי השם נשמר על אנריקה פורטה.
נורית 2
נורית 2 הוא סרט קולנוע ישראלי משנת 1983 בהפקתו ובבימויו של ג'ורג' עובדיה, עם איתן מסורי, מוניקה טסלר ודנה טיילור בתפקידים הראשיים.
זה סרט המשך לסרט נורית משנת 1972. גם כאן מופיעים שלישיית זמרי הרחוב. שלמה גולדברג מגלם את הנגן האילם רינגו אותו גילם במקור עזרא דגן.
את תפקיד הילדה נורית, מגלמת דנה טיילור, בתו של רפי טיילור המופיע בסרט. גם אחיה, טומי טיילור משחק בסרט בתור תלמיד בן כיתתה של נורית.
תקציר העלילה
משה (מיקי) רונן (איתן מסורי) הוא זמר צמרת מפורסם בישראל, נשוי באושר לשושנה (מוניקה טסלר) ולהם בת אחת, נורית (דנה טיילור) שמעריצה את אביה.
הם נוסעים לחופשה קצרה במלון "אכדיה" בהרצליה ולבקשת אורחי המלון עולה מיקי למלון ומשמיע את "שלום לך ליידי שלי" וזוכה למחיאות כפיים. באותו מקום הם נפגשים בנתן (רפי טיילור) שהיה פעם חבר של שושנה וכעת הוא עובד במלון. נתן מקנא בזוג ורוצה לנקום בשושנה על שעזבה אותו.
מיקי מצליח ומתחיל להופיע גם בטלוויזיה שם הוא מבצע את שירו "אלוהים נתן לך במתנה" ומופיע בדואט עם עליזה אביב בשיר "הביתה".
מיקי נעדר מביתו בגלל הופעות ונתן מנצל זאת. הוא מתכונן לנקום בשושנה בעזרת ידידתו (אודליה חן). נתן מתקשר לשושנה, מזדהה כפקיד במלון ומודיע לה כי אביה שאותו לא ראתה שנים הגיע ארצה ומבקש לפגוש אותה בחדרו במלון ברחוב הירקון. שושנה מגיעה לחדר ושם מתנפלים עליה השניים והידידה מצמידה לאפה מטלית ספוגה בחומר הרדמה. שושנה נרדמת ונתן מפשיט אותה, מתקשר למיקי שיגיע, מתפשט ושוכב לצידה. מיקי מגיע ומוצא את שושנה ונתן עירומים במיטה.
הוא חוזר הביתה, מנפץ את תמונתה של שושנה וכשהיא חוזרת למחרת הוא סוטר לה, קורא לה "זונה" ומגרש אותה בלי לתת לה הזדמנות להסביר את עצמה.
שושנה מסתובבת בעיר המומה ולא יודעת מה לעשות. ברקע נשמעת נעימת "אנה אפנה". לבסוף היא מחליטה לחזור לשלישיית זמרי ונגני הרחוב שעזרו בשעתו לשושנה ונורית. הם מקבלית אותה בשמחה. השלושה הם חנוכה העיראקי (אריה אליאס), שמיל האשכנזי (יעקב בן סירא) ורינגו האילם (שלמה גולדברג). שושנה מתאוששת ומתחילה להופיע אתם ברחובות העיר בהצלחה.
מיקי מספר לנורית כי שושנה נסעה לטיול להבראה. תלמיד כיתתה (טומי טיילור) מקניט אותה ואומר כי אביה משקר לה. חנוכה שיודע את הסיפור האמיתי מנסה לשכנע את מיקי לחזור לשושנה אך בלי הצלחה.
בשל שיעולים תכופים ובלתי פוסקים, מופנית שושנה לאשפוז. הרופא (יעקב שפירא) מודיע כי יש לה גידול בריאות ועליה לעבור ניתוח מיידי. חנוכה מודיע זאת למיקי ולבסוף מצטרפים אליו מיקי ונורית לביקור אצל שושנה המתאוששת מהניתוח. באותו זמן חוטפים רינגו ושמיל את נתן מאכדיה ומביאים אותו למיטתה של שושנה ואז הוא מתוודה ומספר את כל האמת.
מיקי ושושנה מתפייסים ובסוף שטים כולם שמחים וצוהלים ביאכטה ושרים "לחיות מחדש".
פיצול (פסיכולוגיה)
פיצול (באנגלית: Split) בפסיכולוגיה הוא מנגנון הגנה שנועד לסייע לאדם להתמודד עם קונפליקט רגשי, באמצעות חלוקת האובייקטים בחייו ל"טובים" ו"רעים". הפיצול מתבטא בתפיסת עולם של שחור-לבן, של "טוב מוחלט" ו"רע מוחלט", בניגוד ליכולת לראות את העולם על גוני הביניים שלו והאפשרות לראות את העצמי או את האחרים כיישויות מורכבות המשלבות תכונות מגוונות ויוצרות אינטגרציה שלהם.
ככל מנגנוני ההגנה, הפיצול לרוב אינו מודע והוא נועד להגן על האדם מפני חרדה. מנגנון הפיצול מפחית את החרדה הנובעת ממצבים מורכבים על ידי פיצול התפיסה באופן שיוצר חוויה דיכוטומית ומובחנת בין "טוב" ל"רע". עם זאת, תפיסה דיכוטומית זו מונעת מהאישיות לחוות את עצמה ואת הזולת כמכלול שלם, על הטוב והרע. העצמי, הסובבים אותו והמאורעות בעולם נחווים על ידי האישיות כטובים או רעים, יפים או מכוערים, חכמים או טיפשים, שקרנים או כנים, בזמנים שונים. על רצף הזמן, הפיצול מונע חוויה רציפה ומתמשכת והוא מאופיין בקיטועים וקפיצות עד כדי הכחשת חוויות קודמות. החוויה המפוצלת היא חוויה לא רפלקטיבית, זאת אומרת שהרגשות והמחשבות נחוות כאירועים שקורים לאדם ולא כחוויה שמתרחשת בתוכו.
יש להבחין בין מושג זה לבין הפרעת זהות דיסוציאטיבית, שהייתה מוכרת בעבר בשם "פיצול אישיות" או בשם "אישיות מרובת פנים"; זוהי הפרעה נפשית, שבה יותר מאישיות אחת מתקיימת באדם. מנגנון ההגנה של הפיצול מתבטא לעיתים קרובות באישיותו והתנהגותו של הלוקה בהפרעה זו. עם זאת, מנגנון זה עשוי להתבטא גם בקרב הלוקים בהפרעות אחרות, במיוחד הפרעות בהם לוקים אנשים המאופיינים במבנה אישיות פסיכוטי או גבולי.
מקור הפיצול על פי תאורטיקנים שונים
על פי התאוריה של מלאני קליין, בראשית חייו, התינוק עדיין לא יכול לתפוס את האם (האובייקט) כדמות שלמה, והוא מתייחס רק לחלקים ממנה. קליין מתייחסת אל השד כאובייקט חלקי המייצג את האם. כל עוד האובייקט מספק לילד חלב והרגעה הוא נחשב ל"טוב", אך כשהשד מתרוקן הוא נחשב ל"רע", ומתסכל את הילד. התינוק לא תופס שמדובר באותו שד ברגעים שונים, ובכך הוא מפצל בין שני צדדים של האם. על פי קליין, השד הרע לא רק מתסכל את התינוק, אלא אף נתפס אצלו כמסוכן. התינוק נתון למאבק מראשית ימיו בין יצר המוות ליצר החיים, הוא נאלץ להתמודד עם החרדה שנובעת ממאבק זה, ומשליך החוצה כל מה שנתפס אצלו ככוונה הרסנית. העולם החיצוני ו"השד הרע" של האם הופכים רודפים ומאיימים. חוויית הרדיפה הזו ופעולת הפיצול כונו על ידי קליין "העמדה הפרנואידית-סכיזואידית". המושג "פרנואידית" מתייחס לחרדה הרודפנית המרכזית של התינוק, חרדה מפני רשעות פולשנית הבאה מבחוץ. המושג "סכיזואידית" מתייחס להגנה המרכזית: הפיצול, ההפרדה של השד הטוב האוהב והאהוב מן השד הרע השונא והשנוא.
רונלד פיירברן תיאר את הפיצול כתופעה שנגרמת כתוצאה מהמאפיינים הבלתי-נענים הקיימים בכל הורות. הילד מסגל לעצמו מאפיינים אלו (כגון דיכאון, בדידות, מזוכיזם או אכזריות). דרך ספיגת תכונות אישיות אלו, הוא מרגיש מחובר להורה אשר אינו נגיש לו בצורות אחרות. הפנמה זו של ההורים יוצרת פיצול ב"אני" (ה"אגו"): חלק מהעצמי נותר מכוון כלפי ההורים האמיתיים בעולם החיצוני, המתנהל מול תגובות ממשיות מהם; ואילו חלק אחר מהעצמי מכוון מחדש כלפי הורים המדומיינים כאובייקטים פנימיים אליהם הוא קשור. פיירברן סבר כי ברגע שההתנסויות עם ההורים פוצלו והופנמו, פיצול נוסף מתרחש בין המאפיינים המבטיחים והמפתים של ההורים - "האובייקט המרגש", לבין המאפיינים המתסכלים והמאכזבים - "האובייקט הדוחה". האני עובר פיצול נוסף בהתאמה לפיצול באובייקטים הפנימיים - חלק מן האני קשור ל"אובייקט המרגש", אותו חלק החווה רגשות ערגה ותקווה תמידיים, אותו כינה "האני הליבידינלי". חלק מן האני המזוהה עם "האובייקט הדוחה", אותו חלק החווה רגשות כעס ושנאה, המתעב פגיעות והזדקקות, אותו כינה "האני האנטי-ליבידינלי".
דונלד ויניקוט תיאר את הפיצול כתגובה פתולוגית לסביבה שדוחה את התוקפנות. הכלת התוקפנות מאפשרת לדבריו לשמור את הכח האנרגטי החיובי שבתוקפנות, ואילו הדרתה או סיכולה גורם להפרדה של הרע והטוב, האנרגיה החיובית וההרסנות.
גם אוטו קרנברג התייחס למנגנון הפיצול, וראה בו שלב התפתחותי שהתינוק צריך לעבור. לטענתו, בחודשים הראשונים לחייו חווה התינוק את עצמו כחלק בלתי נפרד מהאם או מהדמות המטפלת, ומשימתו הראשונה היא להפריד בין דמות האם לדמותו הוא (תהליך האינדיבידואציה). בשלב השני, התינוק מתחיל לחוות "טוב" ו"רע" כדברים נפרדים, אך מכיוון שעדיין לא התבססה אצלו ההפרדה בינו לבין אמו, הוא מתקשה לעשות אינטגרציה בין דימויי האם המספקים לבין דימויי האם הרעים והמתסכלים, וכך לראות אותה כאובייקט שלם שהוא גם טוב וגם רע. במקביל לדימויי האובייקט, מתרחש אצל התינוק גם ניסיון לאינטגרציה של דימויי העצמי כטוב ורע. לפיכך כשהאם מתנהגת באופן שהוא תופס כטוב, הוא תופס גם את עצמו כטוב, ולהפך. בהמשך התינוק מגבשת תפיסה עצמית נפרדת מתפיסת האובייקט (הדמות המטפלת), ומתחיל לבצע אינטגרציה של תכונות טובות ורעות לגבי עצמו ולגבי האובייקט, ולהבין למשל שהוא יכול לשנוא את האדם שמולו, אך זה לא אומר שהאדם הזה הוא כולו "רע", וזה גם לא אומר שהוא עצמו כולו "רע". לפי קרנברג, כישלון בשלב זה של האינטגרציה, עלול להוביל להפרעת אישיות גבולית, מצב בו האדם מסוגל להבחין בינו לבין הסביבה, אך לא מסוגל לראות אנשים כטובים ורעים בו זמנית, אלא רואה אנשים כטובים בלבד או כרעים בלבד, או שהוא "קופץ" בין אידיאליזציה לזלזול באותו אדם, מה שמוביל לאישיות בלתי יציבה. במהלך טיפול פסיכולוגי באדם שהתקשה בהשלמת שלב זה, משתמש קרנברג ביחסי המטפל-מטופל, בייצוגי העצמי והאחר ובהשלכות המטופל, כדי לגבש יחדיו את הרעיון של עצמי ואחר שהם מורכבים ומגוונים.
ञ‌
ञ‌ - נְיָה Ña היא האות ה-21 והעיצור העשירי (לאחר झ) באלפבית הדוונאגרי. מקורה באות הברהמנית. היא נהגית כעיצור חכי אפי /ɲ/ בדומה לאות Ñ בספרדית ולצירוף Gn בצרפתית. המקבילה העברית הקרובה ביותר היא צירוף האותיות נ|נו"ן וי|יו"ד. האות הבאה אחריה היא ट.
SQL Azure
Microsoft Azure SQL Database הוא שירות מבוסס ענן של מיקרוסופט שמציע שירות בסיס נתונים רלציוני (בדומה לשירות המסופק על ידי חברת אמאזון).
המשתמש אינו עובד כמקובל מול שרת פיזי שעליו מותקן Instance של SQL Server, אלא מול בסיס נתונים באינטרנט ("בענן") שאליו הוא יכול להתממשק בדרכים המקובלות (בעזרת Visual Studio או SSMS או שימוש ב-ADO.Net וב-ODBC) או דרך פורטל באינטרנט, ה-Instance אינו אלא אוסף בסיסי נתונים ורוב הפונקציונליות של מערכות ה-On Premise ברמת השרת נעדרת ממנו, והשרת הפיזי אינו נחשף בפני המשתמש (בפועל מדובר בחוות שרתים ברחבי העולם שעליהן המערכת פועלת).
המשתמש, אם כך, אינו קונה עותק של התוכנה ומתקין אותו על שרת, אלא שוכר שירות דרך האינטרנט; שירות שמאפשר לו את היכולות הבסיסיות של דטבייס רלציוני כמו טבלאות, פרוצדורות, שימוש בטרנזקציות, שימוש בשפת SQL, והתממשקות בעזרת כלים חיצוניים; וכלים נוספים.
ב-SQL Database נעשה שימוש בגרסה מיוחדת של SQL Server, היא מאפשרת זמינות גבוהה (High Availability) על ידי שמירת מספר עותקים של הדטבייס. המערכת תומכת רק בחלק מפקודות ה-TSQL, ובהיעדר מערכת קבצים - כל היכולות הללו מנוטרלות (למשל - גיבוי ושיחזור בעזרת קבצים, שליטה בקובצי הדטבייס, הרצת command lines מתוך המערכת וכו').
השירות החל לפעול בשנת 2009, כעקרון אין בו גרסאות כמקובל במערכות On Premise שכל אחת מהווה קפיצת מדרגה לעומת הקודמת, ובמקום זאת מועלים עדכונים באופן שוטף.
בסוף שנת 2014 הוצעה גרסה נפרדת של SQL Azure בשם V12 שגישרה על חלק גדול מהפערים בתמיכה ב-TSQL לעומת גרסת ה-On Premise המתקדמת לאותה תקופה (SQL Server 2014), והחל מאותו שלב מיקרוסופט מנהלת מדיניות Cloud First (הענן תחילה) במסגרתו יכולות חדשות מוצעות תחילה ב-V12, עוד בטרם הגיעו לגרסאות ה-On Premise.
9 (אלבום של קשמיר קאט)
רקע ועטיפת האלבום
ב-28 בפברואר 2016, הודיע קאט כי החל לעבוד על אלבום הבכורה שלו. ב-24 באוגוסט, העלה דה ויקנד בעמוד האינסטגרם שלו הצצה לשיר הראשון מתוך האלבום, "Wild Love". יומיים לאחר מכן יצא השיר באופן רשמי. באותו היום, חשף קאט את עטיפת האלבום ואת שמו הראשוני, Wild Love. שם האלבום שונה ל-9 לאחר ההכרזה. אותה ההכרזה נעשתה באמצעות סרטונים שונים שפרסם בטוויטר. העטיפה הרשמית של האלבום היא תצלום של המספר 9 על רקע שחור המוצג על גבי מסך מחשב.
סינגלים
ב-26 באוגוסט 2016, יצא לאור "Wild Love", כסינגל המוביל מהאלבום. הסינגל השני, "Trust Nobody", יצא לאור ב-26 בספטמבר. "Love Incredible", יצא לאור ב-16 בפברואר 2017 כסינגל השלישי. ב-30 במרץ יצא לאור "" כסינגל רביעי מתוך האלבום. ב-27 באפריל 2017, יצא לאור הסינגל החמישי "Quit" בהשתתפות הזמרת אריאנה גרנדה.
סיבוב הופעות
ב-4 באפריל 2019, פרסם קשמיר קאט סרטון בחשבון הטוויטר שלו בו חשף את תאריכים לסיבוב ההופעות "Cat Tour".
אהבה היא שיר לשניים
אהבה היא שיר לשניים הוא השיר עמו ייצגה הזמרת אילנית את ישראל באירוויזיון 1977. את השיר כתבה עדנה פלג, והלחין ועיבד אלדד שרים.
לפי סדר הצגות השירים בתחרות האירוויזיון 1977, השיר הושמע אחד עשר במספר, וזכה במקום האחד עשר. לאחר שאילנית התבקשה לייצג את ישראל שנית באירוויזיון, היא הייתה הזמרת הראשונה שייצגה פעמיים את ישראל בתחרות.
בחירת השיר
בשנת 1977 התבקשה אילנית (שהייתה אז זמרת השנה) לשוב ולייצג את ישראל באירוויזיון. נכתבו מספר שירים לקראת התחרות, בהם "נסיך החלומות" ("ולנטינו") (שמרית אור/קובי אשרת), אך הוועדה בחרה בסופו של דבר בשיר "אהבה היא שיר לשניים" (עדנה פלג/אלדד שרים), שהגיע רק למקום ה-11 אך עדיין זכה להצלחה. גם בארץ השיר הפך ללהיט. "נסיך החלומות" בוצע בסוף על ידי גלי עטרי בפסטיבל הזמר והפזמון של שנת 1978.
באירוויזיון
שירה של אילנית הושמע אחד עשר במספר, לאחר ההרכב פסקליס, מריאנה, רוברט ובסי ששרו את השיר "שיעור מוזיקה" (ביוונית: Μάθημα σολφέζ) שייצג את יוון באירוויזיון. בתום ההצבעה, השיר קיבל 49 נקודות, וסיים במקום ה-11 מתוך 18.
טרינאקריה
{{פירושונים|
ראו גם
}}
עונת 2000 בליגת העל הרוסית בכדורגל
עונת 2000 בליגת העל הרוסית הייתה העונה התשיעית של ליגת העל הרוסית, מאז שנוסדה לאחר פירוק ליגת העל הסובייטית ב-1991 והייתה ליגת הכדורגל הבכירה ביותר ברוסיה. העונה שוחקה מה-24 במרץ ועד ה-12 בנובמבר 2000.
ספרטק מוסקבה זכתה שוב באליפות, לאחר שהוליכה את טבלת האליפות במרבית העונה, חרף מאבק עיקש של קבוצת לוקומוטיב מוסקבה שסיימה לבסוף כסגנית האלופה.
מבנה
העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות.
בסיום העונה הודחו אוראלאן אליסטה (שהחליפה 4 מאמנים לאורך העונה) ולוקומוטיב ניז'ני נובגורוד. במקומן העפילו טורפדו-זי"ל וסוקול סראטוב.
הקבוצות
בעונת 2000 של הדיוויזיה הרוסית העליונה נטלו חלק הקבוצות הבאות:
סרטים (אתר אינטרנט)
סרטים או Sratim הוא אתר אינטרנט המכיל בסיס נתונים מקוון של מידע בעברית על סרטים, בתי קולנוע בישראל, סדרות, שחקני קולנוע, צוותי הפקה ותוכניות טלוויזיה.
המידע על הכותרים השונים כולל את שמות השחקנים, הבמאי, תקציר עלילה, פרטי הפסקול, ביקורות וקישורים לסרטים נוספים. באתר ישנם גם דפים על שחקנים, במאים ותסריטאים, המפרטים את הפילמוגרפיה שלהם ולעיתים גם פרטים ביוגרפיים.
האתר מציע חדשות ועדכונים בנושאים כגון: קולנוע ורכילות, ביקורות של גולשים לסרטים וסדרות, וקהילת פורומים רחבה. כדי לקחת חלק ולקבל גישה מלאה לכל תוכני האתר יש להירשם אליו בחינם או להתחבר באמצעות פייסבוק.
היסטוריה
אתר סרטים החל את פעילותו בשנת 2007 וכלל ביקורות של גולשים על סרטים שהוקרנו בבתי הקולנוע השונים בישראל.
באוקטובר 2010 עבר האתר ריענון עיצובי, ונוספו לו חדשות על סרטים אשר מגיעים לקולנוע בקרוב או מוקרנים כבר, חדשות רכילות ועדכונים יומיים לאתר אשר נכתבים על ידי צוות האתר, ומדור בתי קולנוע אשר מציג זמני הקרנות לסרטים המוקרנים בבתי הקולנוע בישראל.
יחסי מצרים–תימן
יחסי מצרים–תימן הם היחסים הדיפלומטיים הרשמיים שבין רפובליקת מצרים הערבית לבין הרפובליקה של תימן.
היסטוריה
יחסי מצרים–תימן הם מאוד עתיקים, ייתכן שאחת מההוכחות העתיקות ביותר שהצביעו על שתי המדינות שהועברו הייתה כי הקיסר המצרי תחותמס השלישי קיבל מתנה מסוחרים סבאיים, וסוחרים תימנים היו הספק העיקרי של קטורת למקדשים מצריים קדומים. בעידן המודרני, הצבא המצרי התערב כדי לתמוך במהפכת הקצינים הליברלים התימנים במהלך מהפכת 26 בספטמבר נגד ממלכת תימן, ו-15,000 חיילים מצרים מתו שם במהלך המלחמה. כמו כן, גמאל עבד אל נאצר תמך במהפכת ה-14 באוקטובר בדרום תימן נגד הקולוניזציה האנגלית של עדן.
יחסים כלכליים
היקף היצוא המצרי לתימן הגיע ל-62.08 מיליון דולר והיקף היבוא הגיע ל-52.58 מיליון דולר בתקופה מינואר עד מרץ 2010, בעוד היקף היצוא בשנת 2009 הגיע ל-149 מיליון דולר והיבוא ל-26 מיליון דולר.
I Hate U, I Love U
I Hate U, I Love U (בעברית: אני שונאת אותך, אני אוהבת אותך) הוא סינגל שהוקלט על ידי הראפר האמריקאי נאש, בשיתוף הזמרת האמריקאית אוליביה אובריאן. השיר יצא לאור ב-16 בפברואר 2016, על ידי חברת התקליטים אטלנטיק רקורדס, כסינגל ראשון מתוך המיני-האלבום של נאש, Us.
רקע וכיתבה
השיר נכתב על ידי נאש, אוליביה אובריאן והופק על ידי נאש. איגוד תעשיית ההקלטות האמריקאי העניק לשיר את תואר פלטינה, על מכירות של למעלה מ-4,000,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-948 מיליון השמעות.
וידאו קליפ
נכון לאוקטובר 2022, מונה הצפיות של הקליפ עומד על כ-696 מיליון צפיות.
גרסתה של אוליביה אובריאן
Hate U Love U (בעברית: שונאת אותך, אוהבת אותך) הוא סינגל שהוקלט על ידי הזמרת האמריקאית אוליביה אובריאן. השיר יצא לאור ב-9 בדצמבר 2016, על ידי חברת התקליטים איילנד רקורדס, כסינגל שלא מתוך אלבום.
רקע וכיתבה
השיר נכתב על ידי אוליביה אובריאן והופק על ידי נאש. איגוד תעשיית ההקלטות האמריקאי העניק לשיר את תואר זהב, על מכירות של למעלה מ-500,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-201 מיליון השמעות.
וידאו קליפ
טרם יצא הווידאו קליפ של השיר, העלתה אובריאן לערוץ היוטיוב שלה את האודיו המלא של השיר, ב-9 בדצמבר 2016.
נכון ליוני 2020, מונה הצפיות של הקליפ עומד על כ-6.2 מיליון צפיות.
אוניברסיטת טורו
אוניברסיטת טורו (באנגלית: Touro University) היא אוניברסיטה יהודית פרטית בניו יורק. בעבר נקראה "טורו קולג'"
היסטוריה
האוניברסיטה הוקמה על ידי הרב ברנרד לנדר בשנת 1971 ונקראת על שמו של הרב דוד יוסף טורו ובנו, איש העסקים האמריקאי יהודה טורא. היא חלק מ"טורו מערכת המכללות ואוניברסיטאות". משימתה כוללת התמקדות ב"העברת והנצחת המורשת היהודית".
במכללה כ-7,000 סטודנטים לתואר ראשון, עם צוות הוראה של 1,335, מתוכם למעלה משליש במשרה מלאה. יש בה כ -4,000 סטודנטים לתארים מתקדמים. כ-70% מבוגרי התואר הראשון וכמעט 80% מהסטודנטים לתארים מתקדמים הם נשים. בקרב סטודנטים לתואר ראשון, כ-4% הם אסייתים, 15% הם שחורים, 8% היספנים ו-64% לבנים. שיעור המסיימים תואר ארבע-שנתי הוא 46%.
בעבר פעלה שלוחה של האוניברסיטה בישראל שהפכה ב-2004 למכון לנדר שהוכר רשמית כמוסד להשכלה גבוהה בישראל אך נסגר ב-2014.
רכס אסגארד
רכס אסגארד (באנגלית: Asgard Range) הוא רכס הרים בארץ ויקטוריה שבאנטארקטיקה.
מקור השם
שמו של הרכס ניתן לו על ידי משלחת החקר האנטארקטית של אוניברסיטת ויקטוריה (Victoria University of Wellington Antarctic Expedition) מוולינגטון שבניו זילנד, שחקרה את אנטארקטיקה בין השנים 1958–1959.
הרכס נקרא על שם אסגארד, בית האלים במיתולוגיה הנורדית.
גאוגרפיה
הרכס מפריד בין עמק רייט לבין עמק טיילור וקרחון טיילור.
ההר הגבוה ברכס הוא הר ראונד שגובהו 2,410 מטרים מעל פני הים. גובהו הממוצע של הרכס 1,812 מטרים מעל פני הים.
אתרים רבים ברכס נקראים על שם אלים, אתרים ודמויות מהמיתולוגיה הנורדית, בהקשרו של שם הרכס.
לקריאה נוספת
• Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 720
• J.G. Bockheim, M. McLeod, Soil distribution in the McMurdo Dry Valleys, Antarctica, Geoderma 144 (2008) 43–49
רני (פירושונים)
{{פירושונים| אישים:
ראו גם
}}
1-בוטנול
1-בוטנול או n-בוטיל אלכוהול הוא כוהל ראשוני, המכיל 4 אטומי פחמן בשרשרת לא מסועפת, הנוסחה המולקולרית C4H9OH. הכוהל מופיע בטבע כתוצר משני של תסיסה של סוכרים ופחמימות אחרות ומצוי בכמה מאכלים ומשקאות. החומר משמש כממס בייצור לכה וכתוסף מזון לשיפור ארומה בחמאה, שמנת, גלידה, ממתקים ומאפים. היישום העיקרי של 1-בוטנול הוא כחומר גלם לסינתזה של האסטר בוטיל אצטט (משמש בעצמו כתוסף טעם למזון וממס תעשייתי).
ייצור
להפקת 1-בוטנול הופכים פרופן לבוטיר-אלדהיד
התגובה מתרחשת בקטליזה של קומפלקסים מסיסים במים של רודיום והאלדהיד הנוצר בתגובה יוצר פאזה נפרדת. חיזור במימן הופך את האלדהיד לכהל
שימושים
1-בוטנול משמש לייצירת בוטיל אצטט - ממס ותוסף מזון על ידי תגובה עם חומצה אצטית בקטליזה של חומצה גופרתית
בנוסף משמש 1-בוטנול כמרכיב בבשמים וכממס למיצוי שמנים אתרים, חומרים אנטיביוטיים, הורמונים וויטמינים. החומר משמש כממס לצבעים, שרפים טבעיים ומלאכותיים, אלקלואידים ועוד. הוצע להשתמש בחומר כתחליף לסולר ובנזין. יתרונו על אתנול כדלק הוא בצפיפות האנרגיה ובנוחות האחסון שלו. מתקיים מחקר שמטרתו יצירת כמויות גדולות של החומר על ידי חיידקים.
מטבוליזם
1-בוטנול נספג במהירות דרך המעי או הריאות. בבעלי חוליות החומר מחומצן לאלדהיד במנגנון דומה לזה של אתנול כלומר על ידי האנזים אלכוהול דהידרוגנז. בוטיר-אלדהיד מתחמצן בהמשך לחומצה בוטירית והיא הופכת בתאים בשלמות לדו תחמוצת הפחמן ומים. הרעילות בבליעה נמוכה וערכי LD50 שנמדדו בחולדות היו 790–4360 מ"ג לק"ג מסת גוף (בהשוואה ל-7,000-15,000 מ"ג לק"ג עבור אתנול). בכמויות שאינן קטלניות החומר מדכא את מערכת העצבים המרכזית בדומה לאתנול אך השפעתו המשכרת חזקה יותר בשל האיטיות היחסית בה הוא מתחמצן.
אמליה וגה
אמליה וגה (בספרדית: Amelia Vega; נולדה ב-7 בנובמבר 1984) היא דוגמנית וזמרת דומיניקנית. מיס תבל 2003.
ביוגרפיה
וגה נולדה בסנטיאגו דה לוס קביירוס, לאם טייסת, אשר ייצגה את הרפובליקה הדומיניקנית בתחרות מיס עולם של שנת 1980, ולאב רופא, שעבד בין היתר גם בניו יורק.
היא למדה בבית ספר למשחק ודוגמנות בעירה וב-2003 נבחרה למלכת היופי של הרפובליקה הדומיניקנית, בתחרות מיס תבל 2003 שנערכה באותה שנה בפנמה קטפה את המקום הראשון מבין 71 מתמודדות מרחבי העולם ובנוסף זכתה בפרס על התלבושת הלאומית. במסגרת תפקידה כמיס תבל לקחה חלק בפעילויות צדקה של עמותות שונות.
וגה זכתה בפרס מדליית הכבוד בהמשחקים הפאן-אמריקאיים 2003 ובאותה שנה הנחתה את פסטיבל המוזיקה הלטינית הנערך בארצה.
הופיעה על גבי מגזינים שונים וביניהם קוסמופוליטן והרפרס בזאר ותמונתה הופיעה בקמפיין של חברת הקוסמטיקה "קאוור גירל".
הנחתה את תוכניות המציאות "Voces de América" ו-"Suegras" ששודרו בערוץ טלמונדו ו-"Segunda Oportunidad" ששודרה בטלוויזיה המקסיקנית.
טרואה (כדורגל)
אספרנס ספורטיב טרואה אאוב שמפיין (בצרפתית: Espérance Sportive Troyes Aube Champagne; בראשי תיבות: ESTAC) הוא מועדון כדורגל צרפתי מהעיר טרואה שבחבל גראנד אסט בצפון מזרח צרפת. והוא משחק בליג 1. המועדון במתכונתו הנוכחית הוקם בשנת 1986 אך הוא הגלגול השלישי של מועדון הכדורגל המקצועני של העיר טרואה. הישג השיא של המועדון הוא הזכייה בגביע האינטרטוטו בשנת 2001.
מועדונים קודמים בטרואה (1900–1979)
מועדון הכדורגל הראשון של טרואה הוקם בשנת 1900, כאוניון ספורטיב טרואה (UST). בשנת 1931 הוא התמזג עם המועדון סביניאן (AS Savinienne), מועדון מהפרברים של טרואה, ויחד הם הקימו את מועדון הספורט של טרואה וסביניאן (ASTS). המועדון הפך למקצועי בשנת 1935, והצטרף לליגת המשנה הצרפתית בכדורגל. בשנת 1954 עלה המועדון לראשונה לליג 1 הליגה הבכירה בצרפת. ואף הגיע לגמר הגביע הצרפתי ב -1956, נגד קלאב ספורטיף סדאן, בו הפסיד 1–3. אך בסיום אותה עונה שב המועדון לליג 2. ב-1960 הצליח המועדון לשוב לליגה הבכירה אך כעבור עונה אחת בלבד הוא ירד לליגת המשנה שוב, מה שהוביל לקשיים כלכליים ופירוק המועדון כמועדון מקצועי בסוף עונת 1962/1963, שבעקבותיו הפיך המועדון למועדון חובבני ועבר לשחק ברמה האזורית.
בשנת 1967, אחרי מספר שנים ללא מועדון מקצועני בטרואה הוקם מועדון חדש תחת השם טרואה אומניספורט, עדיין ברמה האזורית. בשנת 1970 חזר המועדון למעמד מקצועי, שינה את שמו לטרואה אאוב פוטבול (TAF) והתקבל לשחק בליגה השלישית בצרפת. לאחר עונה אחת בלבד הצליח המועדון להעפיל לליגה השנייה, ובעונה הראשונה שלו בליגה השנייה הוא סיים במקום השני אך לא העפיל לליגה הבכירה, כיוון שבאותה תקופה היו שלוש ליגות משנה ורק הראשונה מכל ליגה העפילה לליגה הבכירה. בעונה שלאחר מכן ב-1973 סיים המועדון במקום הראשון והעפיל לליגה הבכירה והחל את הריצה הארוכה ביותר שלו בליגה הבכירה שנמשכה 5 עונות עד 1978. במהלך 5 העונות הללו התמודד המועדון בכל שנה נגד הירידה כשמיקום השיא שלו היה 15 מתוך 20 בעונת 1976/1977. בסוף עונת 1977/1978 סיים המועדון במקום הלפני אחרון ונשר לליגת המשנה. בעונה שלאחר מכן סיים המועדון במקום ה-17 מתוך 20 בליגת המשנה וירד לליגה השלישית, מה שהוביל לפשיטת רגל. המועדון התמזג עם מועדון נוסף מטרואה והותיר את העיר שוב ללא מועדון כדורגל מקצועני.
1986–2003
לאחר התפרקותו של המועדון המקצועני השני של טרואה, ניסו מספר גורמים להקים מחדש מועדון כדורגל מקצועני אך לא נחלו הצלחה ובמשך מספר שנים המועדון דשדש בליגות האזוריות, עד שבשנת 1986 קבוצת אנשים מטרואה בהנהגתו של אנג'ל מסוני הקימה את המועדון אסוסיאסיון טרואה אאוב שמפיין (ATAC), שתפס את מקומו של המועדון החובבני של טרואה בליגה השישית ברמה האזורית. המועדון החדש זכה באליפות בעונתו הראשונה, והועלה לליגה הרביעית. בשנת 1990 אחרי שלוש עונות בליגה הרביעית העפיל המועדון לליגה השלישית. אך בעונות הבאות לא הצליח להעפיל לליגה השנייה.
בשנת 1993 בעקבות רפורמות שהוחלו בליגות הכדורגל בצרפת הועבר המועדון לליגה הרביעית בחשיבותה. את עונת 1993/1994 סיימה טרואה במקום הראשון והעפילה לליגה השלישית, ולאחר שתי עונות הצליחה להעפיל לליגה השנייה, ולראשונה מאז 1979 חזרה לשחק כדורגל מקצועי.
העונה הראשונה של טרואה בליגת המשנה לא הייתה מוצלחת היא סיימה במקום ה-20 מתוך 22, ורק בזכות פשיטת רגל של מספר קבוצות היא נותרה בליגה השנייה. העונות הבאות היו מוצלחות יותר כשטרואה סיימה חמישית בעונת 1997/1998 ושלישית בעונת 1998/1999 ועלתה לליגה הבכירה לראשונה מאז 1978.
בעונתה הראשונה של טרואה בליג 1 ב־1999/2000, סיימה הקבוצה במקום ה-14 ובכך נמנעה מירידה. ובסוף העונה שונה שמה של הקבוצה מאסוסיאסיון טרואה אאוב שמפיין (ATAC) לאספרנס ספורטיב טרואה אאוב שמפיין (ESTAC) עקב תלונותיה של רשת סופרמרקטים בעלת שם זהה.
שתי העונות הבאות היו ימי התהילה של המועדון, שסיים פעמיים במקום השביעי בליג 1, בעקבות הסיום במקום השביעי בעונת 2000/2001 זכה המועדון להשתתף בגביע האינטרטו של 2001, כבר בעונתו הראשונה זכה המועדון בגביע לאחר שגבר על ניוקאסל יונייטד האנגלית בזכות שערי חוץ, 0-0 בבית ו-4-4 בסנט ג'יימס פארק שבניוקאסל.
בזכות הזכייה בגביע האינטרנטו זכה המועדון להשתתף בגביע אופ"א, בסיבוב הראשון גברה טרואה 2–6 בסיכום צמד משחקים על המועדון הסלובקי מ.פ.ק רוז'מברוק (0–1; 6–1). בסיבוב השני הפסידה טרואה 5–6 ללידס יונייטד בסיכום צמד המשחקים לאחר שהפסידה 2–4 במשחק הראשון, וניצחה 2–3 במשחק הגומלין שלא הספיק לה כדי להעפיל לסיבוב השלישי. בשנה שלאחר מכן העפילה טרואה פעם נוספת לגביע האינטרטוטו, והעפילה עד לחצי הגמר בו פגשה את הקבוצה הספרדית ויאריאל, המשחק הראשון הסתיים בתוצאה 0–0 ובמשחק הגומלין ניצחה טרואה 1–2. עם זאת, התוצאה בוטלה כאשר התברר שטרואה שיתפה שחקן שלא כחוק, ואופ"א פסקה על ניצחון טכני לוויאריאל. את עונת 2002/2003 סיימה טרואה במקום האחרון בליגה ונשרה לליג 2.
2003–הווה
הירידה לליגת המשנה הובילה לקשיים כלכליים. תיירי גומז התפטר מתפקידו כנשיא והוחלף על ידי דניאל מסוני, בנו של הנשיא לשעבר אנג'ל מסוני, אך מצבה המקצועי של הקבוצה לא השתפר. את עונת 2007/2008 סיימה הקבוצה במקום ה-6 בליג 2, אך בעונת 2008/2009 סיימה הקבוצה במקום ה-19 מתוך 20 וירדה לליגה השלישית. עונה אחת בליגה השלישית הספיקה וטרואה שבה לליג 2 לעונת 2010/2011.
עונת החזרה לא הייתה מוצלחת כל-כך וטרואה סיימה במקום ה-16 מתוך 20. אך בעונה הבאה, עונת 2011/2012 סיימה טרואה במקום השלישי והעפילה פעם נוספת לליג 1.
את עונת 2012/2013 סיימה טרואה במקום האחד לפני אחרון ושבה לליג 2. שתי עונות הספיקו לטרואה בליג 2, ובעונת 2014/2015 סיימה טרואה במקום הראשון בליג 2 והעפילה חזרה לליג 1, אך לעונה אחת בלבד, כאשר עונת 2015/2016 הייתה עונה משפילה מבחינת טרואה, כשסיימה במקום האחרון בליג 1, השיגה 3 ניצחונות בלבד לאורך כל העונה, וחוותה הפסד משפיל 0–9 לפריז סן-ז'רמן. את עונת 2016/2017 סיימה טרואה במקום השלישי בליג 2 שהוביל לפלייאוף מול לוריאן שסיימה במקום ה-18 בליג 1. טרואה ניצחה את לוריאן 1–2 בסיכום שני המשחקים והעפילה לליג 1. אך שוב לעונה אחת בלבד, כאשר את עונת 2017/2018 סיימה טרואה במקום האחד לפני אחרון ושבה לליג 2. את עונת 2018/2019 סיימה טרואה במקום השלישי בליג 2 שהוביל לחצי גמר פלייאוף העלייה לליג 1, אך היא הפסידה ללאנס ונשארה בליג 2. עונת 2019/2020 הייתה עונה מוצלחת מבחינת טרואה אך הליגה הופסקה במהלך חודש מרץ בעקבות התפרצות נגיף הקורונה בצרפת, כשנותרו עוד עשרה משחקים לסיום העונה. טרואה הייתה ממוקמת במקום הרביעי במרחק 2 נקודת מהמקום השני המוביל לליג 1 אך נותרה בליג 2. בסיום עונת 2020/2021 שבה הקבוצה לליג 1 לאחר שסיימה במקום הראשון בליגת המשנה. בסיום עונת 2022/2023 שבה הקבוצה לליג 2.
סגל הקבוצה
(בהשאלה מסאות'המפטון)
(בהשאלה מאינטר מילאנו)
(קפטן שני) (בהשאלה מסביליה)
(קפטן)
שחקני עבר מפורסמים
לרשימה מלאה של שחקני עבר של טרואה, ראה כאן
Burp Suite
Burp או Burp Suite (באנגלית: Burp Suite, תעתיק עברי: ברפ סוויט) הוא כלי גרפי לבדיקות אבטחה של יישומי אינטרנט. הכלי נכתב בשפת Java ופותח על ידי חברת PortSwigger Security.
לכלי 2 גרסאות: גרסה חלקית הניתנת להורדה בחינם (Free Edition) וגרסה מלאה אותה ניתן לרכוש לאחר תקופת ניסיון (Professional Edition).
הכלי פותח על מנת לספק מענה ראוי לכלי מקיף שנועד לבדיקות אבטחה של יישומי אינטרנט.
מלבד אפשרויות בסיסיות כגון: שרת פרוקסי (HTTP Proxy), סורק (Scanner) ופולש (intruder).
הכלי מכיל אפשרויות מתקדמות יותר כגון: עכביש (Spider), מהדר (repeater), מפענח (decoder), משווה (Comparer), מרחיב (extender) ורצף תשדירי (sequencer).
אפשרויות הכלי
אנו יכולים גם לשקול תרחיש אחר שבו יש לנו בקשה מעניינת שברצוננו לחקור עוד כדי לבדוק אם היא פגיעה ל-SQL Injection או XSS. ניתן יכולים פשוט להפנות את Intruder לכתובת ה-URL ולפרמטר שאנו רוצים לבדוק ולהאכיל אותו עם רשימה של מטענים של הזרקת SQL או סקריפטים חוצי אתרים. לאחר מכן הוא ינסה להכניס את כל המטענים שסיפקנו לפרמטר שאנו רוצים לבדוק ולהשיג לנו את התגובות. לאחר שהדבר נעשה, עלינו לבדוק את התגובות כדי לראות אם חלק מהמטען הביא למעשה לניצול של הפגיעות. ראה זחלן רשת.
חלופות ל- Burp Suite
כבר דנו בכך שהשוק של כלי סריקת אבטחת יישומים גדל במידה רבה. בעוד ש-Burp Suite ממלא את רוב צורכי הבדיקה הידנית והאוטומטית, היא מתחרה בכמה כלים אחרים כמו אלה המוצגים בטבלה הבאה.
אלבה פהרוואר
אלבה פהרוואר (בהונגרית: Alba Fehérvár) היא קבוצת כדורסל הונגרית מהעיר סקשפהרוואר, המתמודדת בליגת העל ההונגרית וביורוקאפ.
היסטוריה
הקבוצה נוסדה בשנת 1949. בתחילת שנות ה-90 נרכשה הקבוצה על ידי בעלים פרטיים ושמה השתנה ל"אלבקומפ", מאז החלה להאבק על תארים בצמרת הטבלה. בעונת 1997/98 זכתה הקבוצה באליפות הראשונה שלה. ובעונת 1998/99 זכתה הקבוצה בדאבל הראשון שלה. בעונה שלאחר מכן זכתה בדאבל השני. בעונת 2012/13 זכתה הקבוצה בדאבל השלישי שלה. בתחילת עונת 2013/14 שונה שם הקבוצה ל"אלבה פהרוואר". בעונת 2016/17 זכתה בדאבל הרביעי שלה.
במסגרת אירופאית
הקבוצה השתתפה בעבר בגביעי אירופה השונים. בין היתר בגביע קוראץ', גביע ספורטה וביורופ-קאפ, בו הגיעה עד שלב רבע הגמר והפסידה לקבוצת דינמו מוסקבה בסיכום שני מפגשים. בעונת 2008/09 השתתפה ב"ליגה המרכז אירופאית" (CEBL), בה זכתה בגביע לאחר ניצחון בגמר מול קבוצת אלבה טימישוארה 66-92. בעונת 2013/14 השתתפה הקבוצה בשלב הבתים של היורוקאפ בפעם הראשונה בתולדותיה.
הקבוצה מארחת באולם הספורט וודאפון-ספורטצנטרום בעיר, המכיל 3,000 מקומות ישיבה.
פרס גראמי לשיר הקאנטרי הטוב ביותר
פרס הגראמי לשיר הקאנטרי הטוב ביותר מוענק מאז 1965. הפרס ניתן לכותב/ים של השיר, לא לאמן, אלא אם האמן הוא גם כותב השיר.
חלו מספר שינויים קלים בשם הפרס:
השנים משקפות את השנה שבה הוענק פרסי הגראמי, עבור מוזיקה שיצאה בשנה הקודמת.
AT&T סנטר
AT&T סנטר (באנגלית: AT&T Center) הוא היכל ספורט רב־שימושי במזרח סן אנטוניו, טקסס. האולם מכיל עד ל-18,581 אנשים למשחקי כדורסל, 16,000 למשחקי הוקי קרח ו-19,000 למופעים (קונצרטים, התכנסויות דתיות וכיוצא בזה). האולם מכיל 2,018 מושבי חברי מועדון, 50 סוויטות יוקרתיות ו-32 מקלחות.בנייתו של האולם הושלמה ב-2002, תחת השם SBC סנטר, ועלתה 186 מיליון דולר. למימון הבנייה הוצאו איגרות חוב של מחוז בקסאר, אשר נתמכו על ידי מס מיוחד שהוצא לבתי מלון והשכרות רכב. בנוסף למאמצים אלו, תרומה נוספת למימון בגובה 28.5 מיליון דולר, התקבלה מסן אנטוניו ספרס, שזהו אולמה הביתי. SBC תקשורת בע"מ רכשה את זכויות השם של האולם עבור 41 מיליון דולר. ההסכם תקף ל-20 שנה, ונחתם מול: מחוז בקסאר, הספרס וסן אנטוניו סטוק שואו רודיאו. בנובמבר 2005 שינתה SBC תקשורת את שמה ל"At&t בע"מ". האולם שינה את שמו רשמית בינואר 2006.
באולם מתקיים אירוע שנתי קבוע של אגודת הקאובואים והרודיאו האמריקאית בסביבות פברואר. בנוסף לאירועי הספורט והקהילה השונים שמתקיימים באולם, מדי חודש מגרש החניה של האולם מארח את תחרות כלי רכב בטוחה, של איגוד מכוניות הספורט של סן אנטוניו.
אביגיל לורי
אביגיל לורי (באנגלית: Abigail Lawrie; נולדה ב-1997) היא שחקנית סקוטית. תפקידה הראשון על המסך היה במיני-סדרה "כיסא פנוי" של ה-BBC, עיבוד לרומן באותו שם מאת ג'יי קיי רולינג.
ביוגרפיה
אביגיל לורי נולדה וגדלה באברדין שבסקוטלנד. היא למדה כילדה במועדון דרמה מקומי. בגיל 14 עברה עם משפחתה ללונדון. שם למדה בבית הספר הרודיין, והתעניינה בתחום הדרמה. במסגרת זו שיחקה במחזות, ובין השאר הופיעה במשך שבועיים בפסטיבל אדינבורו. עוד למדה לורי באוניברסיטה הפתוחה.
ב-2015 לוהקה לורי לתפקיד קריסטל וידון, נערה בשנות העשרה, בעיבוד הטלוויזיוני של הרומן "כיסא פנוי" מאת ג'יי קיי רולינג. באותה שנה הופיעה לורי על הבמות בלונדון בתיאטרון אורנג' טרי, שם שיחקה במחזה "When We Were Women". ב-2017 גילמה את סופי לנקסטר בסרט הטלוויזיה "Murdered for Being Different", המבוסס על מקרה אמיתי של רצח סופי לנקסטר. עוד שיחקה לורי בסרט הקולנוע "האיש עם לב הברזל", ובסדרת הטלוויזיה "Tin Star". בסדרה היא מגלמת את בתו של השריף, שמתאהבת ברוצח אחיה.
אליפות העולם בבייסבול
אליפות העולם בבייסבול (באנגלית: World Baseball Classic), הידועה גם בשם וורלד בייסבול קלאסיק, היא התחרות הראשית של נבחרות הבייסבול בעולם. הטורניר נערך לראשונה ב-2006, ובמתכונתו הנוכחית משתתפות בו 20 נבחרות. ה-WBSC הוא הגוף הבינלאומי המנהל את משחקי האליפות, בשיתוף פעולה עם ליגת ה-MLB.
בעת הקמתה נחשבה האליפות לאחת משלושת הטורנירים הגדולים של בייסבול הנבחרות, לצד גביע העולם בבייסבול וטורניר הבייסבול האולימפי. ב-2008 הוחלט להוציא את הבייסבול מהתוכנית האולימפית וב-2013 בוטל גם גביע העולם, לאחר שליגת ה-MLB הציעה לסדר מחדש את לוח המשחקים הבינלאומי. בעקבות שינויים אלו, הפכה אליפות העולם לטורניר הבייסבול הבינלאומי המרכזי, והזוכה בה מקבלת את התואר "אלופת העולם".
לאחר הפסקה של שלוש שנים בין שתי האליפויות הראשונות, הוחלט ב-2009 שהאליפות תתקיים כל ארבע שנים. הטורנירים השלישי והרביעי אכן התקיימו בהפרש של ארבע שנים זה מזה (2013 ו-2017), אך הטורניר החמישי (שהיה אמור להתקיים ב-2021) נדחה בעקבות מגפת הקורונה והתקיים ב-2023.
תוצאות הטורנירים
להלן טבלה המסכמת את ארבע הנבחרות הראשונות בכל אליפות, וכן את מיקומה והשנה בה נערכה.
ישראל באליפות העולם
נבחרת ישראל העפילה פעמיים לאליפות העולם. ב-2017 היא לקחה חלק בטורניר המוקדמות הרביעי, וזכתה בו במקום הראשון לאחר ניצחון 9–1 על בגמר. בעקבות הזכייה, השתתפה ישראל לראשונה בטורניר הגמר וסיימה בו במקום השישי, עם מאזן של ארבעה ניצחונות ושני הפסדים. המגיש הישראלי ג'וש זייד אף נבחר לנבחרת מצטייני הטורניר.
לבנה (עיר מקראית)
לִבְנָה הייתה עיר מקראית בשפלת יהודה, הנזכרת בתנ"ך.
העיר נזכרת תחילה בכיבושי יהושע בן נון, כעיר השוכנת בין מקדה ולכיש. כך, מובא בספר יהושע:.
רקע היסטורי
בהמשך ספר יהושע, העיר נזכרת ברשימת ערי השפלה שבנחלת שבט יהודה:. על פי הגורל שנערך במשכן שילה על ידי יהושע בן נון ואלעזר הכהן, העיר ומגרשיה עלתה בין השלוש עשרה ערי הכהנים, ובכך שימשה גם כעיר מקלט.
עם עלייתו לשלטון של יורם (מלך יהודה), מרדה בו אדום, באותה עת גם העיר לבנה מרדה במלכותו:.
מאוחר יותר, מוזכרת כאחת מערי שפלת יהודה עליהן צר סנחריב מלך אשור. כמו כן מוזכר כי אמם של המלכים יהואחז וצדקיהו הייתה "חֲמוּטַל בַּת יִרְמְיָהוּ מִלִּבְנָה".
זיהוי המקום
אוסביוס, בחיבורו האונומסטיקון (תחילת המאה ה-4 לספירה), ציין כי בימיו היה כפר בשם "ליבנה" באזור בית גוברין.
כיום מקובל לזהות את העיר הקדומה עם תל בורנה ("תל ברנאט" במקור), צפונית מערבית לבית גוברין. זכריה קלאי הציע בשנת תשל"א לזהות את לבנה בתל גודד. צבי אילן שיער בשנות ה-70 שלבנה נמצאת בתל עירני.
טיבאדר מיצגר
טיבאדר מיצגר (בהונגרית: Mitzger Tivadar; מרצאלי, 10 באפריל 1869 – בודפשט, 10 במרץ 1936) היה רופא, ומחזאי הונגרי. אחיו של אימרה מיצגר.
ג'ויס ג'ירו
ג'ויס ג'ירו (באנגלית: Joyce Marie Giraud Mojica; נולדה ב-4 באפריל 1975) היא שחקנית, דוגמנית ומפיקה פוארטו ריקנית.
ביוגרפיה
ג'ירו נולדה בפוארטו ריקו ב-1975. היא החלה לדגמן על מנת לעזור לאמה בתשלומי שכר הלימוד עבור לימודיה באוניברסיטה ונהפכה לאחת מדוגמניות העל המובילות בפוארטו ריקו והופיעה בקמפיינים בינלאומיים רבים.
ב-1994 זכתה בתחרות מיס עולם-פוארטו ריקו וייצגה את מדינתה בתחרות מיס עולם וב-1998 זכתה בתחרות מיס תבל-פוארטו ריקו וייצגה את מדינתה פעם נוספת בתחרות מיס תבל שם נבחרה לסגנית שנייה.
לאחר התחרות במאי קולנוע פורטו ריקני ליהק אותה לסרטו. לאחר מכן שיחקה בסדרות הטלוויזיה משמר המפרץ, היפים והאמיצים, החיים היפים של זאק וקודי, ג'ואי, בית הכאב של טיילר פרי, ובסרט אחי איפה האוטו שלי.
העולם עצוב אז צוחקים
מבנה התוכנית
מדי פרק יוצא המנחה לפגוש קומיקאים, מוזיקאים ויוצרים מעולם התרבות הישראלי, על מנת להבין את מקורות ההומור הישראלי. כל פרק עוסק בנושא מסוים, והסדרה מנסה לענות על שאלות שונות כמו: מה מצחיק ילדים? כיצד התפתחה המשפחה הישראלית בראי הסיטקום? מיהם גיבוריה של סצנת ההומור בחברה הדתית? ושאלות רבות נוספות.
שידור הסדרה
התוכנית עלתה לשידור ב-30 בינואר 2017 ושידור העונה השנייה שלה הסתיים ב-31 ביולי 2018, ימים ספורים לפני הפסקת שידורי הטלוויזיה החינוכית.
בסוף 2018 עלתה התוכנית לשידור בערוץ כאן 11, אולם לפי שעה לא ידוע האם הסדרה תחודש לעונה שלישית.
ויל קין (כדורגלן)
ויליאם דייוויד קין (באנגלית: William David Keane; נולד ב-11 בינואר 1993) הוא כדורגלן אנגלי המשחק בעמדת הקשר ההתקפי בוויגאן את'לטיק ובנבחרת אירלנד.
קריירה
קין הצטרף בילדותו לאקדמיה של מנצ'סטר יונייטד יחד עם אחיו התאום, מייקל, ולאחר שכיכב במחלקות הנוער ובקבוצת המילואים של המועדון, ב-31 בדצמבר 2011 ערך את הופעת הבכורה שלו בקבוצה הבוגרת, בהפסד 2–3 לבלקברן רוברס בפרמייר ליג. פציעה ברצועות הברך במאי 2012, במשחק הנבחרת האנגלית עד גיל 19 הותירה אותו בחוץ לכל אורך עונת 2012/2013.
ג'ון אורשל
ד"ר ג'ון אורשל (באנגלית: John Urschel; נולד ב-24 ביוני 1991) הוא מתמטיקאי אמריקאי-קנדי ושחקן פוטבול לשעבר, ששיחק בתפקידי גארד וסנטר בקבוצת בולטימור רייבנס בליגת ה-NFL. חבר במכון ללימודים מתקדמים באוניברסיטת פרינסטון.
ויל קין (כדורגלן)
קריירה
ב-28 בנובמבר 2013 הושאל לוויגאן את'לטיק מהצ'מפיונשיפ, אך כבר בדצמבר שב למנצ'סטר יונייטד בשל פציעה במפשעה. לאחר שהחלים מפציעתו, ב-31 בינואר 2014 הושאל עד לתום העונה לקווינס פארק ריינג'רס, וסייע לה להעפיל לפרמייר ליג.
ג'ון אורשל
ביוגרפיה
ג'ון אורשל נולד בויניפג, שבקנדה, לוניטה פארקר, עורכת דין; וג'ון אורשל, כירורג.
ויל קין (כדורגלן)
קריירה
ב-22 בינואר 2015 הושאל לשפילד ונסדיי עד לתום העונה. ב-8 ביולי 2015 הושאל לעונה אחת לפרסטון נורת' אנד, אך מנצ'סטר יונייטד בחרה להחזיר אותו מההשאלה ב-31 בדצמבר 2015, לאחר שרשם 22 הופעות בכל המסגרות וכבש פעמיים.
ג'ון אורשל
ביוגרפיה
בוגר תואר ראשון (מ-2012) ושני (2013) במתמטיקה מאוניברסיטת המדינה של פנסילבניה ובעל דוקטורט במתמטיקה מMIT (סיים ב-2021). באוניברסיטאות הללו גם לימד ותרגל.
תחומי המחקר שלו הם אלגברה ליניארית, אנליזה נומרית, תורת הגרפים ולמידת מכונה. פרסם מאמרים בכתב העת Computation Mathematics.
אורשל הוא בעל מספר ארדש 4.
ויל קין (כדורגלן)
קריירה
ב-4 בינואר 2019 הושאל לאיפסוויץ' טאון מהצ'מפיונשיפ עד לתום העונה. בתום העונה ירד עם הקבוצה לליגה השלישית. לקראת עונת 2019/2020 תם חוזהו בהאל סיטי, והוא חתם על חוזה קבוע באיפסוויץ' טאון לעונה אחת עם אופציה לעונה נוספת. ב-18 במאי 2020, לאחר השעיית הליגות עקב התפרצות נגיף הקורונה בבריטניה, הודיעה הקבוצה כי לא תממש את האופציה להארכת החוזה.
ג'ון אורשל
ביוגרפיה
אורשל הוא שחמטאי חובב. בשנת 2016 הפסיד במשחק ראווה של שחמט בזק מול שחמטאי הצמרת העולמית, פביאנו קרואנה, כאשר לאורשל הוקצבו 3 דקות ולקרואנה 2 דקות.
ויל קין (כדורגלן)
קריירה
ב-9 באוקטובר 2020 הצטרף לוויגאן את'לטיק בחוזה קצר טווח עד 9 בינואר 2021. הוא ערך את הופעת הבכורה שלו יום לאחר מכן, בהפסד 0–3 לקרו אלכסנדרה. הוא כבש את שערו הראשון עבור ויגאן ב-24 באוקטובר 2020, כשהבקיע את שער השוויון בתיקו 1-1 עם פלימות' ארגייל.
ג'ון אורשל
קריירה בפוטבול
בדראפט 2014 הוא נבחר על ידי בולטימור רייבנס. הוא השתתף ב-40 משחקים מהם ב-13 היה בהרכב פותח.
ויל קין (כדורגלן)
קריירה
ב-15 בינואר 2021 חתם על הארכת חוזה עד לתום העונה. עד סוף העונה כבש קין 11 שערים ב-34 משחקים בכל המסגרות. ביוני 2021 חתם על חוזה חדש לשנתיים. את עונת 2021/2022 סיים כמלך השערים של הליגה, כשהוא כובש 26 שערי ליגה, מוסיף 7 בישולים ומעפיל עם הקבוצה לצ'מפיונשיפ מהמקום הראשון בטבלה.
קריירת נבחרות
לאחר ששיחק בנבחרות הצעירות של אנגליה, קין לא קיבל זימון לנבחרת הבוגרת, ובחר לייצג את אירלנד. ב-11 בנובמבר 2021 ערך את הופעת הבכורה שלו בנבחרת אירלנד, בתיקו 0–0 עם במסגרת מוקדמות מונדיאל 2022.
ג'ון אורשל
קריירה בפוטבול
ב-27 ביולי 2017 הודיע על פרישה מפוטבול.
פרסים והוקרה (רשימה חלקית)
בשנת 2017 כלל אותו פורבס ברשימת "30 מתחת ל-30" בקטגוריית המדע.
חיים אישיים
נשוי לסופרת ולעיתונאית הספורט לואיזה תומאס. הם כתבו יחד את הביוגרפיה Mind and Matter: A Life in Math and Football על חייו של אורשל בעולם הספורט המקצועי במקביל לעולם המדע. הספר יצא לאור ב-2019.
מתיל פרבן
מתיל פרבן (Methyl Paraben) הוא חומר משמר השייך לקבצת הפרבנים. המולקולה היא אסטר מתילי של 4 הידרוקסי חומצה בנזואית. הנוסחה הכימית C8H8O3. החומר הוא מוצק לבן בעל מסיסות נמוכה במים ומסיסות גבוהה בכהלים ובשמן. מתיל פרבן הוא פרומון בכמה מיני חרקים ומצוי באופן טבעי בצמחים דוגמת תודרנית לבנה.
מתיל פרבן משמש כחומר שימור אנטי פטרייתי במוצרי קוסמטיקה ומזון, כתוסף מזון מספר E של החומר E218.
בטיחות
בטיחות השימוש במתיל פרבן בריכוזים המקובלים בתכשירים לשימוש חיצוני: ככלל החומר מוכר כבטוח כחומר שימוש במזון וקוסמטיקה, מתיל פרבן נספג במהירות במערכת העיכול ודרך העור בגוף המולקולה עוברת הידרוליזה ומתקבל 4 הידרוקסי חומצה בנזואית המופרש בשתן ואינו מצטבר בגוף. מתיל פרבן אינו מגרה עור רגיל אך עשוי לעורר תגובה אלרגית. נמצא כי החשיפה לקרינה על סגולה (UVB) של החומר על העור מוביל להאצת הזדקנות העור ולנזק ל DNA.
בקרקע החומר מתפרק על ידי מיקרואורגניזמים כך שמתיל פרבן אינו מהווה מזהם סביבתי.
אגם ברטון (אנטארקטיקה)
אגם ברטון המכונה גם לגונת ברטון (באנגלית: Lake Burton וגם Burton Lagoon) הוא אגם מרומיקטי מלוח בגבעות וסטפולד בארץ הנסיכה אליזבת במזרח אנטארקטיקה.
גאוגרפיה
שטחו של האגם 1.35 קילומטרים רבועים; עומקו המרבי של האגם 18.3 מטרים; עומקו הממוצע של האגם 7.16 מטרים; נפחו של האגם 8.69 מיליון מטרים מעוקבים.
האגם מכוסה בקרח במשך מרבית חודשי השנה (10 - 11 חודשים בשנה).
במשך מחצית מחודשי השנה תעלה מקשרת בין האגם לבין פיורד קרוק. רוחבה של התעלה 20 מטרים, ועומקה מטר.
אזור אנטארקטי מוגן במיוחד
אזור האגם מהווה חלק מהאזור האנטארקטי המוגן במיוחד 143.
מחקר הצורניות (הדיאטומות) של האגם הראה כי באגם 41 מינים, וכן מצוי במו מספר עשיר של חיידקים פוטוסינתטיים פסיכרופילים.
מחקרים משנות ה-70 ושנות ה-80 מראים כי הסיבות לכמות המינים הרבה מקורה ברמות המליחות העולות מתחת לפני מפלס הקרח לעבר קרקעית האגם וכתוצאה מכך המים צפופים וכן נוכחות האור בקיץ, והחושך במהלך החורף וכמות החמצן שבמי האגם השפיעו על קיום בית הגידול.
מקור השם
האגם נקרא על שמו של ה. ר. ברטון (H. R. Burton), ביולוג שחקר את גבעות וסטפולד.
לקריאה נוספת
• Johanna Laybourn-Parry, and David A Pearce, The biodiversity and ecology of Antarctic lakes: models for evolution, Philos Trans R Soc Lond B Biol Sci. 2007 Dec 29; 362(1488): 2273–2289. Published online 2007 May 21. doi: 10.1098/rstb.2006.1945
• Burke C.M., Burton H.R. (1988), The ecology of photosynthetic bacteria in Burton Lake, Vestfold Hills, Antarctica, Ferris J.M., Burton H.R., Johnstone G.W., Bayly I.A.E. (eds) Biology of the Vestfold Hills, Antarctica. Developments in Hydrobiology, vol 34. Springer, Dordrecht. https://doi.org/10.1007/978-94-009-3089-6_1
• Hand, R. (1980), Bacterial Populations of Two Saline Antarctic Lakes, https://doi.org/10.1007/978-3-662-26582-6_13
• J.M. Ferris, H.R. Burton, G.W. Johnstone, I.A.E. Bayly, editorsBiology of the Vestfold Hills, Antarctica: Proceedings of the symposium, Hobart, 1984, P 16
נזלי סברי
נזלי סברי (בערבית: نزلي صبري / نازلى صبرى; 25 ביוני 1894 – 29 במאי 1978) הייתה מלכת מצרים מ-1919 עד 1936. הייתה אשתו השנייה של מלך מצרים, פואד הראשון. הייתה ידועה כ"מלכה בגלות", מאחר שעזבה את מצרים בימי שלטונו של בנה, המלך פארוק הראשון.
ראשית חייה
נזלי סברי נולדה ב-25 ביוני 1894. אביה היה עבד א-רחים פאשא סברי (عبد الرحيم باشا صبري), שר החקלאות ומושל קהיר. אמה הייתה תופיקה האנם (توفيقة هانم) שריף. לנזלי סברי היו אחות ואח. אחיה של נזלי, שריף סברי פאשא, היה לימים לאחד מיועציו הקרובים של בנה של סברי: המלך פארוק הראשון.
סברי היא נכדתו של גנרל מוחמד שריף פאשה, אשר כיהן בתפקיד ראש ממשלת מצרים שלוש פעמים תחת האימפריה העות'מאנית בסוף המאה ה-19, למרות מוצאו הטורקי. כמו כן, לסברי מוצא צרפתי, שכן הייתה הנינה של סולימאן פאשה אל-פראנסווי, מפקד צרפתי בכיר בצבאו של נפוליאון בונפרטה.
מלכת מצרים: נישואיה למלך פואד הראשון
מלך מצרים, פואד הראשון, פגש את נזלי סברי לראשונה בהופעת אופרה. ב-12 במאי 1919 הוא הציע לה נישואין, אף על פי שסברי הייתה צעירה ממנו ב-25 שנים. ב-24 במאי 1919 התחתנו השניים בארמון בוסתן בקהיר. אלו היוו נישואין בפעם השנייה הן למלך והן לסברי. לאחר החתונה, המלך איים על סברי כי אם לא תוליד לו יורש עצר, היא תוגבל ל"חרמליק" - החלק הפרטי/משפחתי בארמון, ולא תורשה להיכנס לחלק הציבורי. לאחר הלידה של בנם היחיד, פארוק, סברי עברה לארמון קובה יחד עם בעלה. אז קיבלה היא את התואר "מלכה". לאחר מכן ילדה ארבע בנות: פוזיה, פייזה, פייקה, ופתחייה.
על אף צייתנותה למלך, היא הייתה מוגבלת לשהות בארמון, ואושרה לה ההשתתפות באירועים מסוימים דוגמת מופעי אופרה ומופעים אחרים. תוך בגרותה, זכתה סברי לחינוך, חשיפה לתרבות המערב וערכי חירות ושחרור, ועל כן ראתה בצורת חייה כנחשלים, מפגרים, ומחניקים. מסופר כי כאשר סברי והמלך נקלעו למריבות, האחרון היה נוהג לסטור לה ולקרקע אותה לחדרה לתקופה של מספר שבועות. נאמר גם כי נזלי כביכול ניסתה להתאבד דרך בליעת כדורי אספירין.
עם זאת, בחניכת הפרלמנט ב-1924, סברי היוותה כחלק מהנציגים המלכותיים בטקס הפתיחה. כמו כן נזלי הצטרפה לבעלה במהלך סיוריו באירופה ב-1927, וביקרה בצרפת, ארץ המוצא של אבותיה.
שנים מאוחרות
בעקבות מותו של בעלה המלך פואד ב-1936, בנה פארוק נהיה למלך מצרים החדש, ונזלי סברי נהייתה המלכה האם. ב-1946, נסעה סברי לארצות הברית, שם עברה טיפול למחלת כליות שנתגלתה אצלה.
באוגוסט 1950, התערערו יחסיה של סברי נזלי עם בנה המלך פארוק. המלך החליט לשלול את זכויותיהן ואת תואריהן של אמו סברי נזלי ובתה פתחייה. זאת מאחר שהנסיכה התחתנה עם ריאד חאלי שהיה נוצרי קופטי. הנישואין זכו לתמיכה של נזלי סברי אך להתנגדות מצד המלך פארוק.
על כן, ב-1955 סברי רכשה אחוזה בת 28 חדרים בבוורלי הילס תמורת 63,000 דולרים, שם היא גרה עם בתה פתחייה, חתנה, ושני ילדיהם של הזוג. בארצות הברית סברי נהייתה פעילה חברתית. היא אף התנצרה ושינתה את שמה למרי-אליזבת.
על אף חילוקי הדעות, השתתפה סברי בהלווית בנה פארוק ברומא ב-1965.